title: A Tanács (EU) 2017/2284 határozata (2017. december 11.) az afrikai, az ázsiai és csendes-óceáni, a latin-amerikai és a karib-tengeri térség államainak a hasadóanyag-tilalmi szerződéssel foglalkozó magas szintű szakértői előkészítő csoport által indított konzultációs folyamatban való részvétele céljából nyújtandó támogatásról

text:
               12.12.2017

               HU

               Az Európai Unió Hivatalos Lapja

               L 328/32

         A TANÁCS (EU) 2017/2284 HATÁROZATA
   (2017. december 11.)
   az afrikai, az ázsiai és csendes-óceáni, a latin-amerikai és a karib-tengeri térség államainak a hasadóanyag-tilalmi szerződéssel foglalkozó magas szintű szakértői előkészítő csoport által indított konzultációs folyamatban való részvétele céljából nyújtandó támogatásról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikke (1) bekezdésére,
   mivel:

               (1)

               Az Európai Tanács 2003. december 12-én elfogadta a tömegpusztító fegyverek elterjedése elleni EU-stratégiát (a továbbiakban: a stratégia), amelynek II. fejezete tartalmazza azon intézkedéseket, amelyeket a tömegpusztító fegyverek elterjedése elleni európai stratégia sarokköve, a hatékony multilateralizmus érdekében végre kell hajtani. A stratégia többek között megállapítja, hogy „az EU elkötelezett a többoldalú szerződések rendszere mellett, amely valamennyi nonproliferációs erőfeszítés jogi és normatív alapját képezi”, továbbá hogy „az uniós politika célja az, hogy nemzetközi megállapodás szülessen a nukleáris fegyverekhez és más nukleáris robbanóeszközökhöz való hasadóanyag gyártásának tilalmáról”.

               (2)

               Az Unió aktívan dolgozik a stratégia, valamint az annak III. fejezetében felsorolt intézkedések végrehajtásán, többek között úgy, hogy pénzügyi forrásokat szabadít fel a többoldalú nonproliferációs rendszer és a többoldalú bizalomépítő intézkedések megerősítését célzó egyedi projektek támogatására.

               (3)

               A Tanács 2008. december 8-án következtetéseket fogadott el, valamint elfogadta „A tömegpusztító fegyverek és hordozóeszközeik elterjedése elleni küzdelemre irányuló európai uniós fellépés új irányai” című dokumentumot. A dokumentum többek között megállapítja, hogy az EU vállalja, hogy folytatja és fokozza a hasadóanyagok gyártásának tilalmáról szóló szerződésre (FMCT) irányuló tárgyalások megkezdését célzó erőfeszítéseit.

               (4)

               Az EU a múltban is következetesen kiállt amellett, hogy – a CD/1299 dokumentum és az abban meghatározott megbízás alapján – haladéktalanul megkezdődjenek és mihamarabb lezáruljanak a tárgyalások a nukleáris fegyverekhez és más nukleáris robbanóeszközökhöz való hasadóanyag gyártásának tilalmáról szóló szerződésről. Hasonlóképpen, az EU a leszerelési konferencia minden tagját arra ösztönözte, hogy minden tőlük telhetőt tegyenek meg a patthelyzet megszüntetésére, és fogadjanak el egy olyan átfogó és kiegyensúlyozott munkaprogramot, amely egyebek mellett előírja a hasadóanyag-tilalmi szerződésről szóló tárgyalások haladéktalan megkezdését.

               (5)

               2013-ban az Egyesült Nemzetek Közgyűlése (UNGA) határozatot fogadott el, amely 25 tagállam bevonásával létrehozott egy kormányzati szakértői csoportot azzal a céllal, hogy ajánlásokat tegyen azokról a szempontokról, amelyek hozzájárulhatnának egy, a nukleáris fegyverekhez és más nukleáris robbanóeszközökhöz való hasadóanyag gyártásának tilalmáról szóló szerződés kidolgozásához, a szerződésre irányuló tárgyalások lefolytatása nélkül. A kormányzati szakértői csoport 2015-ben benyújtotta jelentését az UNGA Első (Leszerelési) Bizottságának.

               (6)

               Az Egyesült Nemzetek Közgyűlése 2016-ban elfogadta a „Szerződés a nukleáris fegyverekhez és más nukleáris robbanóeszközökhöz való hasadóanyag gyártásának tilalmáról” című, 71/259. sz. határozatot. A 71/259. sz. határozat arra szólítja fel a főtitkárt, hogy hozza létre az FMCT-vel foglalkozó magas szintű szakértői előkészítő csoportot azzal a céllal, hogy az megvizsgálja egy jövőbeli, diszkriminációmentes, többoldalú, nemzetközileg és ténylegesen ellenőrizhető, a nukleáris fegyverekhez és más nukleáris robbanóeszközökhöz való hasadóanyag gyártásának tilalmáról szóló szerződés fő elemeit, illetve ajánlásokat tegyen ezen elemekre. Az FMCT-vel foglalkozó magas szintű szakértői előkészítő csoportban 25 állam vesz majd részt és a csoport két olyan informális konzultációs ülést tart majd, amelyen minden ENSZ-tag képviseltetheti magát, hogy ily módon minden állam részese lehessen az FMCT kidolgozása folyamatának. Az előkészítő csoport által elvégzendő munka eredményeképp várhatóan megkezdődnek majd a tárgyalások erről a fontos kérdésről, hogy tovább folytatódhasson a nukleáris leszerelés és a nonproliferáció.

               (7)

               Minden uniós tagállam az ENSZ Közgyűlésének a FMCT-ről szóló – Kanada, Németország és Hollandia által előterjesztett – 71/259. sz., 2016. évi határozata mellett szavazott. A határozat olyan inkluzív folyamatot vázol fel, amelynek keretében informális konzultációs találkozókat szerveznek majd az összes ENSZ-tagállam és az FMCT-vel foglalkozó magas szintű szakértői előkészítő csoport elnökének részvételével. Több uniós tagállam isrészt vesz majd a magas szintű szakértői előkészítő csoport munkájában, amelynek megbízatása szerint ajánlásokat kell megfogalmaznia a jövőbeli szerződés főbb elemeiről, ami nem sértheti a jövőbeli tárgyalásokon képviselendő nemzeti álláspontokat.

               (8)

               Az FMCT-vel foglalkozó magas szintű szakértői előkészítő csoport létrehozása a gyakorlatban járul hozzá a nukleáris leszerelési és nonproliferációs erőfeszítésekhez. A kormányzati szakértői csoport (1) és a főtitkár e témában készített két jelentésében (2) rámutat a kérdés összetettségére és azokra a területekre, amelyeket az ENSZ tagállamainak tovább kell elemezniük és vizsgálniuk. Az FMCT-vel foglalkozó magas szintű szakértői előkészítő csoport az ENSZ Közgyűlés 73. ülésén (2018-ban) tart majd beszámolót.

               (9)

               Általánosabban, a hasadóanyagok (például a magas dúsítású urán és plutónium), amelyek robbanással járó maghasadási láncreakciót idézhetnek elő, a nukleáris fegyverek alapvető elemei. Az EU-nak régóta prioritása, hogy a leszerelési konferencia keretében mihamarabb megkezdődjenek és lezáruljanak a nukleáris fegyverekhez és más nukleáris robbanóeszközökhöz való hasadóanyag gyártásának tilalmáról szóló szerződés megkötésére irányuló tárgyalások.

               (10)

               A nukleáris fegyverekhez és más nukleáris robbanóeszközökhöz való hasadóanyag gyártásának tilalmáról szóló szerződés megkötése alapvető lenne a nukleáris fegyverek nélküli világ feltételeinek megteremtéséhez. Az FMCT olyan többoldalú eszköz, amelynek tárgyalását annak tudatában kell lefolytatni, hogy az kiegészíti a nukleáris leszerelés terén már megkötött atomsorompó-szerződést (NPT) és az Átfogó Atomcsend Szerződést (CTBT),

         ELFOGADTA EZT A HATÁROZATOT:
   1. cikk
   (1)   mivel az uniós stratégia előírja a többoldalú leszerelés és a nonproliferációs szerződések és megállapodások fenntartásának, végrehajtásának és megerősítésének célját, az Uniónak támogatást kell nyújtania az afrikai, az ázsiai és csendes-óceáni, a latin-amerikai és a karib-tengeri térség államainak ahhoz, hogy részt tudjanak venni a hasadóanyag-tilalmi szerződéssel foglalkozó magas szintű szakértői előkészítő csoport által indított konzultációs folyamatban.
   (2)   Az afrikai, az ázsiai és csendes-óceáni, a latin-amerikai és a karib-tengeri térség államainak az FMCT-vel foglalkozó magas szintű szakértői előkészítő csoport által indított konzultációs folyamatban való részvételéhez támogatást nyújtó projekteknek – amelyek az uniós stratégia szerinti intézkedéseknek felelnek meg – szubregionális munkaértekezletekből, szakértői megbeszélésekből, az ENSZ-tagállamok javára végzett érdemi támogató tevékenységekből és a releváns információk és kiadványok adattárának létrehozásából kell állniuk.
   (3)   A projektek céljai a következők:

               —

               az afrikai, az ázsiai és csendes-óceáni, a latin-amerikai és a karib-tengeri térség államai közötti regionális szintű párbeszéd előmozdítása,

               —

               a kérdéssel kapcsolatos felelősségvállalás kialakítása ezen térségek államaiban,

               —

               ezen térségek államai nemzeti szükségleteinek és szakpolitikai prioritásainak meghatározása,

               —

               a releváns regionális szervezetek bevonása a nukleáris fegyverekhez és más nukleáris robbanóeszközökhöz való hasadóanyag gyártásának tilalmáról szóló – a leszerelési konferencia keretében megtárgyalandó – szerződésről folytatott megbeszélésekbe,

               —

               a regionális szintű folyamat hatásainak, valamint azon szerepnek az értékelése, amelyet a releváns regionális és nemzetközi szervezetek játszhatnak e folyamatban,

               —

               a folyamat következményeinek összehasonlító elemzése az egyes térségekben,

               —

               a hasadóanyagokra vonatkozó ismeretek átadásának megkönnyítése a tudományos intézmények, a civil társadalmi szervezetek és a tagállamok között.

         (4)   A projektek részletes leírását a melléklet tartalmazza.
   2. cikk
   (1)   E határozat végrehajtásáért a főképviselő felel.
   (2)   Az 1. cikk (2) bekezdésében említett projektek technikai végrehajtásának feladatát az ENSZ Leszerelési Ügyek Hivatala (UNODA) látja el a genfi, valamint a regionális leszereléssel foglalkozó részlegén, a békét és a leszerelést előmozdító három – afrikai (UNREC), ázsiai és csendes-óceáni (UNRCPD), valamint latin-amerikai és karibi-tengeri térségi (UNLIREC) – regionális központon keresztül. Az UNODA ezt a feladatot a főképviselő ellenőrzése mellett végzi. A főképviselő ennek érdekében megköti a szükséges megállapodásokat az UNODA-val.
   3. cikk
   (1)   Az 1. cikk (2) bekezdésében említett projektek végrehajtására szolgáló pénzügyi referenciaösszeg 1 220 880,51 EUR.
   (2)   Az (1) bekezdésben meghatározott összegből finanszírozott kiadásokat az Unió általános költségvetésére alkalmazandó eljárások és szabályok szerint kell kezelni.
   (3)   Az (1) bekezdésben említett kiadások megfelelő kezelését a Bizottság felügyeli. Ebből a célból a Bizottság e tanácsi határozat elfogadását követően a referenciaösszegnek megfelelő összegű finanszírozási megállapodást köt az UNODA-val. A megállapodásban rendelkezni kell arról, hogy az UNODA-nak – a hozzájárulás nagyságának megfelelően – biztosítania kell az uniós hozzájárulás láthatóságát.
   (4)   A Bizottság e határozat hatálybalépését követően törekszik a (3) bekezdésben említett finanszírozási megállapodás mihamarabbi megkötésére. A Bizottság tájékoztatja a Tanácsot az ezen eljárás során felmerülő esetleges nehézségekről és a finanszírozási megállapodás megkötésének időpontjáról.
   4. cikk
   (1)   A főképviselő az UNODA által készített rendszeres beszámolók alapján jelentést tesz a Tanácsnak e határozat végrehajtásáról. Ezek a jelentések képezik majd a Tanács által végzett értékelés alapját.
   (2)   A Bizottság tájékoztatást nyújt az 1. cikk (2) bekezdésében említett projektek pénzügyi vonatkozásairól.
   5. cikk
   (1)   Ez a határozat az elfogadásának napján lép hatályba.
   (2)   Ez a határozat 36 hónappal a 3. cikk (3) bekezdésben említett finanszírozási megállapodás megkötésének időpontját követően hatályát veszti. Abban az esetben azonban, ha nem kerül sor finanszírozási megállapodás megkötésére, ez a határozat a hatálybalépését követő 6 hónappal veszíti hatályát.

      Kelt Brüsszelben, 2017. december 11-én.

            a Tanács részéről

            az elnök

         F. MOGHERINI

      (1)  A/70/81, A kormányzati szakértői csoport jelentése, amelyben ajánlásokat tesz azokról a szempontokról, amelyek hozzájárulhatnának a nukleáris fegyverekhez és más nukleáris robbanóeszközökhöz való hasadóanyag gyártásának tilalmáról szóló szerződés kidolgozásához, a szerződésre irányuló tárgyalások lefolytatása nélkül.

      (2)  A/68/154, A/68/154/Add.1, A/71/140/Rev.1 és A/71/140/Rev.1/Add.1.

      MELLÉKLET
      1.   CÉLKITŰZÉS
      Az államoknak már a folyamat korai szakaszában teljes mértékben tisztában kell lenniük egy jövőbeli szerződés implikációival, valamint a szerződés és a nukleárisfegyver-mentes övezetekre irányuló regionális eszközök, az atomsorompó-szerződés és más eszközök közötti viszonnyal. Az új tanácsi határozat átfogó céljának ezért annak kell lennie, hogy finanszírozást biztosítson a nemzetközi közösség számára kialakítandó, a nukleáris fegyverek és más nukleáris robbanóeszközök hasadóanyagai gyártásának tilalmáról szóló szerződésről, illetve egy hasadóanyag-tilalmi szerződésről (FMCT) szóló széles tudásanyag kidolgozásához, így biztosítva, hogy az összes ENSZ-tagállam teljes mértékben részt tudjon venni a konzultációs folyamatban, valamint a leszerelési konferencia keretében egy ilyen szerződésről a jövőben folytatandó tárgyalásokban.
      Az ENSZ-tagállamok regionális szintű bevonása kiegészíti majd az FMCT-vel foglalkozó magas szintű szakértői előkészítő csoport elnöke által szervezett, New Yorkban tartandó nem hivatalos konzultatív megbeszéléseket, így mind minőségi, mind mennyiségi értelemben bővíti majd a tagállamok részvételét, valamint erősíti a leszerelési konferencia keretében egy ilyen szerződésről a jövőben folytatandó tárgyalások inkluzivitását.
      A(z) (al)régiók szintjén szervezendő munkaértekezlet-sorozat lehetővé teszi majd az ismeretek és az információk régiókon belüli, illetve régiók közötti megosztását. Ezeken a munkaértekezleteken sor kerül majd egyrészt technikai tájékoztatókra, másrészt pedig megbeszélésekre, amelyek témája az lesz, hogy a jövőbeli szerződések milyen hatással lesznek a meglévő regionális megállapodásokra, illetve milyen relevanciával bírnak azok szempontjából. A szakmai tájékoztatók során a vonatkozó terület szakértői vázolják majd az FMCT-hez kapcsolódó lényegesebb kérdéseket, a megbeszélések során pedig a résztvevők számba veszik majd egy jövőbeli szerződés regionális hatásait és relevanciáját.
      Az FMCT-vel foglalkozó magas szintű szakértői előkészítő csoport az ENSZ Közgyűlés 73. ülésszakán (2018-ban) tart majd beszámolót. A Közgyűlés határozhat további intézkedések meghozataláról e témában. A projekt a Közgyűlés 74. rendes ülésszakának végéig (2019. decemberig) fog futni annak érdekében, hogy elősegítse az ENSZ-tagállamok részvételét az e kérdésről folytatott vitákban.
      Az ENSZ Leszerelési Ügyek Hivatala (UNODA) a genfi részlege, valamint a regionális leszereléssel foglalkozó részlege – melynek része az Afrikai Regionális Béke- és Leszerelési Központ (UNREC, Lomé, Togo), az ENSZ Ázsiai és Csendes-óceáni Regionális Béke- és Leszerelési Központja (UNRCPD, Katmandu, Nepál), valamint a latin-amerikai és karib-tengeri térségi békét, leszerelést és fejlődést előmozdító regionális ENSZ-központ (UNLIREC, Lima, Peru) – által komoly tapasztalattal rendelkezik a tekintetben, hogy a tevékenységi körébe tartozó régióban támogatást nyújtson az államoknak és elősegítse a párbeszédet a nukleáris leszerelés és a nonproliferáció kérdéseit illetően.
      A szakértők több, földrajzilag egymástól távol eső országból érkeznek majd, és megtalálhatóak lesznek köztük a kormányok, a regionális szervezetek és a társadalmi szervezetek – így például a hasadóanyagokkal foglalkozó nemzetközi bizottság (IPFM), az ellenőrzési, kutatási, képzési és információs központ (VERTIC), a biztonsági tanulmányok központja (ISS) –, valamint a tudományos élet képviselői is.
      Az ENSZ fenntartható fejlesztési céljainak 16.8. sz. célkitűzése elismeri annak szükségességét, hogy: „ki kell szélesíteni és el kell mélyíteni a fejlődő országok részvételét a globális kormányzás intézményeiben”. Az e projekt keretében tervezett tevékenységek ezért hozzájárulhatnak e célkitűzés megvalósításához.
      2.   TEVÉKENYSÉGEK
      2.1.   A tevékenységek célkitűzései

                  —

                  az afrikai, az ázsiai és csendes-óceáni, a latin-amerikai és a karib-tengeri térség államai közötti regionális és szubregionális szintű párbeszéd előmozdítása,

                  —

                  a releváns regionális szervezetek bevonása az FMCT-ről szóló tárgyalásokba,

                  —

                  a FMCT-vel kapcsolatos felelősségvállalás kialakítása az összes államban,

                  —

                  a nukleáris fegyverek és más nukleáris robbanóeszközök hasadóanyagai gyártásának tilalmához kapcsolódó ismeretek átadásának és alkalmazásának előmozdítása a tudományos élet képviselői, a társadalmi szervezetek és a tagállamok között.

            2.2.   A tevékenységek leírása
      Minden tevékenységet a genfi részlegén, valamint a regionális leszereléssel foglalkozó részlegén keresztül – amely utóbbinak része az UNREC (Lomé, Togo) – az ENSZ Leszerelési Ügyek Hivatala (UNODA), az UNRCPD (Katmandu, Nepál), valamint az UNLIREC (Lima, Peru) fog megszervezni.

                  a)

                  Szubregionális munkaértekezletek Afrikában, Ázsiában és a Csendes-óceán térségében, valamint Latin-Amerikában és a karib-tengeri térségben
                  Az UNODA legfeljebb hat szubregionális szemináriumot fog szervezni az afrikai, ázsiai és a csendes-óceáni, valamint a latin-amerikai és a karib-tengeri térségben. Az UNODA egy vagy két kétnapos szubregionális szemináriumot fog szervezni az afrikai, ázsiai és a csendes-óceáni, valamint a latin-amerikai és a karib-tengeri térség mindegyikében. A szubregionális szemináriumok a vonatkozó régiójukra fognak összpontosítani.
                  A szemináriumokon részt vevő szakértők egyrészt az egyes alrégiókhoz tartozó országok fővárosaiból érkeznek, másrészt az FMCT-vel foglalkozó magas szintű szakértői előkészítő csoport tagjai, uniós szakértők, illetve a civil társadalom és a tudományos élet képviselői lesznek.
                  Ezek a szemináriumok kiegészítik majd az ENSZ Közgyűlésének 71/259. sz. határozata értelmében az FMCT-vel foglalkozó magas szintű szakértői előkészítő csoport elnöke által New Yorkban szervezendő nyílt informális konzultációs találkozókat, és elősegítik az ENSZ-tagállamok szakértőinek részvételét a jövőbeli FMCT-ről szóló tárgyalásokban.

                  b)

                  Szakértői találkozók a regionális szervezetek szakértőivel
                  A jövőbeli FMCT-tárgyalások előkészítése és a regionális szakismeretek és az egyes régiók tapasztalatainak a tárgyalásokba való becsatornázása érdekében az UNODA három szakértői találkozót fog rendezni az afrikai, az ázsiai és csendes-óceáni, a latin-amerikai és a karib-tengeri térségbeli releváns regionális szervezetekkel – ideértve az ABACC-ot, az AFCONE-t, az OPANAL-t és az ASEAN regionális fórumot – annak érdekében, hogy egy asztalhoz ülhessenek az FMCT-vel foglalkozó magas szintű szakértői előkészítő csoport, a regionális szervezetek és a társadalmi szervezetek – így többek között az EU Nonproliferációs Konzorciuma, a VERTIC, az IPFM és az ISS – szakértői.

                  c)

                  Érdemi támogatás a tagállamok számára
                  Az UNODA a munkaértekezleteket követően – a földrajzi egyensúly szem előtt tartásával – az afrikai, az ázsiai és a csendes-óceáni, valamint a latin-amerikai és karib-tengeri térségbeli tagállamok által benyújtott legfeljebb hat érdemi támogatásra irányuló kérelmet fog elbírálni.

                  d)

                  A forrásanyagok adattára és az eredmények közzététele
                  Az UNODA a projekt időtartamára kifejezetten a vonatkozó forrásanyagokat tartalmazó honlapot fejleszt ki és tart fenn, ezzel segítve a tagállamokat a jövőbeli FMCT-re való felkészülésben. A honlap egyben a forrásanyagok adattáraként is működik majd, amelyhez a tagállamok, a regionális szervezetek, a társadalmi szervezetek és a kutatók hozzáférést kapnak, és amely így elősegíti a régiók közötti kommunikációt is.
                  Az UNODA legfeljebb két műhelytanulmányt fog kiadni a regionális munkaértekezletek és a regionális szervezetekkel tartott szakértői megbeszélések eredményeiről.

            2.3.   A tevékenységek hatása

                  —

                  az afrikai, az ázsiai és a csendes-óceáni, valamint a latin-amerikai és karib-tengeri térség államai részvételének előmozdítása a jövőbeli FMCT-ről szóló tárgyalásokon,

                  —

                  a nukleáris fegyverekhez és más nukleáris robbanóeszközökhöz való hasadóanyag gyártásának tilalmával kapcsolatosan meglévő regionális ismeretek és szakértelem becsatornázása a jövőbeli FMCT-ről szóló tárgyalásokba,

                  —

                  a vonatkozó forrásanyagok rendelkezésre bocsátása a jövőbeli tárgyaló felek, valamint az államok, a regionális szervezetek és a társadalmi szervezetek szakértői, illetve a tudományos élet képviselői számára.

            3.   AZ INTÉZKEDÉSEK VÉGREHAJTÁSÁBAN RÉSZT VEVŐ PARTNEREK

                  —

                  ENSZ: az UNODA a genfi, valamint a regionális leszereléssel foglalkozó részlegén keresztül, amely utóbbi magában foglalja a békét és a leszerelést előmozdító három – afrikai (UNREC), ázsiai és csendes-óceáni (UNRCPD), valamint latin-amerikai és karib-tengeri térségi (UNLIREC) – regionális központot,

                  —

                  regionális és szubregionális szervezetek: ABACC, AFCONE, OPANAL, ASEAN regionális fórum,

                  —

                  nem kormányzati szervezetek: az EU Nonproliferációs Konzorciuma, a VERTIC, az IPFM, és az ISS.

            4.   KAPCSOLAT AZ UNIÓS ERŐFESZÍTÉSEKKEL
      Az UNODA tevékenységeiről szóló rendszeres beszámoló tartalmának függvényében az Unió határozhat úgy, hogy ezen erőfeszítéseket olyan célzott diplomáciai intézkedésekkel egészíti ki, melyek ráirányítják a figyelmet a leszerelési konferencia keretében kialakult régóta fennálló patthelyzet megoldásának, valamint annak a fontosságára, hogy a CD/1299 számú dokumentum és az abban található megbízás alapján a leszerelési konferencia keretében azonnal kezdődjön meg és a lehető leghamarabb záruljon le a nukleáris fegyverekhez és más nukleáris robbanóeszközökhöz való hasadóanyag gyártásának tilalmáról szóló szerződés (FMCT) tárgyalása.
      5.   A TEVÉKENYSÉGEK KEDVEZMÉNYEZETTJEI

                  —

                  az afrikai, ázsiai és csendes-óceáni, valamint latin-amerikai és karib-tengeri térség államai,

                  —

                  az FMCT-vel foglalkozó magas szintű szakértői előkészítő csoport tagjai,

                  —

                  a nukleáris fegyverek leszerelésének ellenőrzésével foglalkozó kormányzati szakértők csoportja,

                  —

                  az afrikai, ázsiai és csendes-óceáni, valamint latin-amerikai és karib-tengeri térségben a nukleáris leszerelés és a nonproliferáció érdekében tevékenykedő társadalmi szervezetek.

            6.   HELYSZÍNEK
      A fővárosokból érkező nemzeti szakértők részvételének megkönnyítése érdekében a szubregionális szemináriumokra vagy a regionális központokban vagy az ENSZ-nek az adott szubrégióban működő regionális irodájában kerül sor.
      A szakértői megbeszélésekre a regionális szervezetek székhelyén vagy a regionális központokban kerül sor.
      A tagállamoknak nyújtandó érdemi támogatás nyújtása a fővárosokban történik.
      7.   IDŐTARTAM
      A projekt becsült teljes időtartama 36 hónap.


title: Határozat

text:
               15.12.2017

               HU

               Az Európai Unió Hivatalos Lapja

               C 432/1

         HATÁROZAT
   (2017/C 432/01)
   AZ EURÓPAI PARLAMENT FŐTITKÁRA,

               —

               TEKINTETTEL a 723/2004/EK, Euratom rendelettel (1) és legutóbb az Európai Unió tisztviselőinek személyzeti szabályzata és az Európai Unió egyéb alkalmazottaira vonatkozó alkalmazási feltételek módosításáról szóló, 2013. október 22-i 1023/2013/EU, Euratom európai parlamenti és tanácsi rendelettel (2) módosított 259/68/EGK, Euratom, ESZAK tanácsi rendeletre (3) és különösen a szabályzat 30. cikkére,

               —

               TEKINTETTEL az Európai Parlament Elnökségének a kinevezésre jogosult hatóság (AIPN) és a munkaszerződések megkötésére felhatalmazott hatóság (AHCC) hatásköreinek átruházására vonatkozó 2014. január 13-i határozatára,

               —

               TEKINTETTEL arra, hogy az Európai Parlament alábbi tartaléklistái 2017. december 31-én érvényüket vesztik:
               AD/1/12, AD/1/13, AD5/13, PE/179/S, PE/165/S, PE/168/S, PE/171/S, AST/4/11, AST/1/13,

               —

               mivel a vegyes bizottság felkérést kapott, hogy a személyzeti szabályzat 10a. cikkének megfelelően 15 munkanapon belül fogalmazza meg álláspontját,

         A KÖVETKEZŐ HATÁROZATOT HOZZA:
   1. cikk
   A következő tartaléklisták érvényessége:

               AD/1/13, PE/179/S, PE/168/S, PE/171/S, AST/1/13, AST/4/11,

         2018. december 31-ig meghosszabbításra kerül.
   2. cikk
   A következő tartaléklisták érvényessége:

               AD/1/12, AD/5/13, PE/165/S (T)

         nem kerül meghosszabbításra.

      Luxembourg, 2017. november 15.

         Klaus WELLE

            főtitkár

      (1)  HL L 124., 2004.4.27., 1. o.

      (2)  HL L 287., 2013.10.29., 15. o.

      (3)  HL L 56., 1968.3.4., 1. o.


title: A Tanács (KKBP) 2017/2322 határozata (2017. május 29.) Kanada és az Európai Unió közötti, a minősített adatok cseréjére és védelmére vonatkozó biztonsági eljárásokról szóló megállapodás aláírásáról és megkötéséről

text:
               15.12.2017

               HU

               Az Európai Unió Hivatalos Lapja

               L 333/1

         A TANÁCS (KKBP) 2017/2322 HATÁROZATA
   (2017. május 29.)
   Kanada és az Európai Unió közötti, a minősített adatok cseréjére és védelmére vonatkozó biztonsági eljárásokról szóló megállapodás aláírásáról és megkötéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 37. cikkére, összefüggésben az Európai Unió működéséről szóló szerződés 218. cikke (5) bekezdésére és 218. cikke (6) bekezdésének első albekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács a 2003. november 27–28-i ülésén úgy határozott, hogy felhatalmazza az elnökséget, hogy a főtitkár/főképviselő közreműködésével tárgyalásokat kezdjen egy, az Európai Unió és Kanada közötti adatbiztonsági megállapodás megkötéséről.

               (2)

               A felhatalmazás nyomán az elnökség Tanács tárgyalásokat folytatott Kanadával egy, a minősített adatok cseréjére és védelmére vonatkozó biztonsági eljárásokról szóló megállapodásra irányulóan.

               (3)

               A megállapodást jóvá kell hagyni,

         ELFOGADTA EZT A HATÁROZATOT:
   1. cikk
   A Tanács az Európai Unió nevében jóváhagyja Kanada és az Európai Unió közötti, a minősített adatok cseréjére és védelmére vonatkozó biztonsági eljárásokról szóló megállapodást (a továbbiakban: a megállapodás).
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak az Unióra nézve jogilag kötelező erejű aláírására jogosult személy(eke)t.
   3. cikk
   Ez a határozat az elfogadásának napján lép hatályba.

      Kelt Brüsszelben, 2017. május 29-én.

            a Tanács részéről

            az elnök

         C. CARDONA


title: A Politikai és Biztonsági Bizottság (KKBP) 2017/2439 határozata (2017. december 19.) az Európai Unió közép-afrikai köztársasági katonai kiképzési KBVP-missziója (EUTM RCA) uniós missziós erői parancsnokának kinevezéséről (EUTM RCA/4/2017)

text:
               23.12.2017

               HU

               Az Európai Unió Hivatalos Lapja

               L 344/40

         A POLITIKAI ÉS BIZTONSÁGI BIZOTTSÁG (KKBP) 2017/2439 HATÁROZATA
   (2017. december 19.)
   az Európai Unió közép-afrikai köztársasági katonai kiképzési KBVP-missziója (EUTM RCA) uniós missziós erői parancsnokának kinevezéséről (EUTM RCA/4/2017)
   A POLITIKAI ÉS BIZTONSÁGI BIZOTTSÁG,
   tekintet tel az Európai Unióról szóló szerződésre és különösen annak 38. cikkére,
   tekintettel az Európai Unió közép-afrikai köztársasági katonai kiképzési KBVP-missziójáról (EUTM RCA) szóló, 2016. április 19-i (KKBP) 2016/610 tanácsi határozatra (1) és különösen annak 5. cikkére,
   mivel:

               (1)

               A (KKBP) 2016/610 határozat alapján a Tanács az Európai Unióról szóló szerződés 38. cikkének megfelelően felhatalmazta a Politikai és Biztonsági Bizottságot (PBB) arra, hogy meghozza az EUTM RCA politikai ellenőrzésére és stratégiai irányítására vonatkozó megfelelő határozatokat, az uniós missziós erők következő parancsnokainak kinevezéséről szóló határozatokat is beleértve.

               (2)

               A PBB 2017. június 26-án elfogadta a (KKBP) 2017/1177 határozatot (2), amellyel Fernando GARCÍA BLÁZQUEZ dandártábornokot nevezte ki az EUTM RCA uniós missziós erői parancsnokává.

               (3)

               Az Európai Unió Katonai Bizottsága 2017. november 20-án Hermínio TEODORO MAIO dandártábornok jelölésének jóváhagyását ajánlotta, akit Fernando GARCÍA BLÁZQUEZ dandártábornok utódjaként 2018. január 11-től kinevezhetnének az EUTM RCA uniós missziós erői parancsnokává.

               (4)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában,

         ELFOGADTA EZT A HATÁROZATOT:
   1. cikk
   A Politikai és Biztonsági Bizottság 2018. január 11-i hatállyal Hermínio TEODORO MAIO dandártábornokot nevezi ki az Európai Unió közép-afrikai köztársasági katonai kiképzési KBVP-missziója (EUTM RCA) uniós missziós erőinek parancsnokává.
   2. cikk
   Ez a határozat az elfogadásának napján lép hatályba.

      Kelt Brüsszelben, 2017. december 19-én.

            a Politikai és Biztonsági Bizottság részéről

            az elnök

         W. STEVENS

      (1)  HL L 104., 2016.4.20., 21. o.

      (2)  A Politikai és Biztonsági Bizottság (KKBP) 2017/1177 határozata (2017. június 26.) az Európai Unió közép-afrikai köztársasági katonai kiképzési KBVP-missziója (EUTM RCA) uniós missziós erői parancsnokának kinevezéséről (EUTM RCA/2/2017) (HL L 170., 2017.7.1., 96. o.).


title: Az Európai Parlament elnökségének határozata (2017. december 11.) az Európai Parlament tagjainak statútumára vonatkozó végrehajtási intézkedések módosításáról

text:
               28.12.2017

               HU

               Az Európai Unió Hivatalos Lapja

               C 445/8

         AZ EURÓPAI PARLAMENT ELNÖKSÉGÉNEK HATÁROZATA
   (2017. december 11.)
   az Európai Parlament tagjainak statútumára vonatkozó végrehajtási intézkedések módosításáról
   (2017/C 445/02)
   AZ EURÓPAI PARLAMENT ELNÖKSÉGE,
   tekintettel az Európai Unió működéséről szóló szerződésre és különösen annak 223. cikke (2) bekezdésére,
   tekintettel az európai parlamenti képviselők statútumára (1),
   tekintettel az Európai Parlament eljárási szabályzatának 25. cikkére,
   mivel:

               (1)

               Az Európai Parlament tagjainak statútumára vonatkozó végrehajtási intézkedések (2) (a továbbiakban: végrehajtási intézkedések) 69. cikkének (1) bekezdésével összhangban a visszatéríthető utazási költségek, napidíjak és általános költségtérítések összegét az Elnökség évente, legfeljebb az Európai Uniónak az előző év októberi, az Eurostat által közzétett éves inflációja mértékének megfelelően indexálhatja.

               (2)

               Az infláció mértéke az Európai Unióban a 2016. november 1. és 2017. október 31. közötti időszakban az Eurostat 2017. november 16-i közleménye szerint 1,7 % volt. Az infláció mértékét figyelembe vevő kiigazítások szerinti új összegek 2018. január 1-jétől alkalmazandók, és ennek megfelelően módosítani kell a végrehajtási intézkedéseket.

               (3)

               A végrehajtási intézkedések 69. cikkének (2) bekezdése értelmében a végrehajtási intézkedések 33. cikkének (4) bekezdésében említett munkatársakra vonatkozó parlamenti asszisztensi költségtérítés legmagasabb összege szükség esetén évente indexálandó az Európai Unió tisztviselőinek személyzeti szabályzatáról szóló 259/68/EGK, Euratom, ESZAK tanácsi rendelet (3) 65. cikkének megfelelően megállapított adatok alapján.

               (4)

               A Bizottság ennek értelmében 1,5 %-ban határozta meg a 2017. évi indexálás mértékét. Ennek megfelelően a parlamenti asszisztensi költségekre rendelkezésre álló költségtérítés összegének havi maximális összegét 2017. július 1-i hatállyal 24 526 EUR-ra kell kiigazítani.

         ELFOGADTA EZT A HATÁROZATOT:
   1. cikk
   A végrehajtási intézkedések a következőképpen módosulnak:

               1.

               A 20. cikk (1) bekezdése a következőképpen módosul:

                           a)

                           az a) pont helyébe a következő szöveg lép:

                                       „a)

                                       a megtett út 0. és 50. km-e közötti útszakaszra: 23,12 EUR;”

                           b)

                           a b) pont helyébe a következő szöveg lép:

                                       „b)

                                       a megtett út 51. és 250. km-e közötti útszakaszra: 0,13 EUR/km;”

               2.

               A 22. cikk a következőképpen módosul:

                           a)

                           az (1) bekezdés helyébe a következő szöveg lép:

                                       „(1)

                                       A 10. cikk (1) bekezdésének b) pontjában meghatározott utazások során felmerült költségekre vonatkozó éves költségtérítés maximális összege 4 358 EUR.”;

                           b)

                           a (3) bekezdés első albekezdése helyébe a következő szöveg lép:
                           „Az éves költségtérítés maximális összege azon utak tényleges költségeivel összefüggésben, amelyek keretében a bizottsági vagy albizottsági elnökök bizottságuk vagy albizottságuk hatáskörébe tartozó, európai érdekű és parlamenti dimenzióval is rendelkező ügyekkel kapcsolatos konferenciákra vagy rendezvényekre utaznak, 4 358 EUR. Az ezeken való részvételhez azonban a Parlament elnökének előzetes jóváhagyását kell kérni, amelyre a fent említett maximális keret erejéig a rendelkezésre álló források ellenőrzését követően kerül sor.”;

               3.

               A 24. cikk (2) bekezdésének helyébe a következő szöveg lép:

                           „(2)

                           Ha a hivatalos tevékenység az Unió területén zajlik, a képviselők átalánypótlékra jogosultak, melynek összege 313 EUR.”;

               4.

               A 26. cikk (2) bekezdésének helyébe a következő szöveg lép:

                           „(2)

                           A 25. cikk szerinti költségtérítés havi összege 4 416 EUR.”;

               5.

               A 33. cikk (4) bekezdésének helyébe a következő szöveg lép:

                           „(4)

                           A 34. cikkben említett valamennyi munkatársra vonatkozó havi költségtérítés legmagasabb összege 24 526 EUR.”

         2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.
   Ez a határozat az 1. cikk (5) bekezdésének kivételével – amely 2017. július 1-jétől alkalmazandó – 2018. január 1-jétől alkalmazandó.

      (1)  Az Európai Parlament 2005/684/EK, Euratom határozata (2005. szeptember 28.) az európai parlamenti képviselők statútumának elfogadásáról (HL L 262., 2005.10.7., 1. o.).

      (2)  Az Európai Parlament Elnökségének határozata (2008. május 19. és július 9.) az Európai Parlament tagjainak statútumára vonatkozó végrehajtási intézkedésekről (HL C 159., 2009.7.13., 1. o.).

      (3)  HL L 56., 1968.4.3., 1. o.


title: Az Európai Központi Bank (EU) 2017/2444 határozata (2017. december 8.) az euroérme-kibocsátás mennyiségének engedélyezésére vonatkozó eljárási keretről szóló (EU) 2015/2332 határozat módosításáról (EKB/2017/41)

text:
               23.12.2017

               HU

               Az Európai Unió Hivatalos Lapja

               L 344/63

         AZ EURÓPAI KÖZPONTI BANK (EU) 2017/2444 HATÁROZATA
   (2017. december 8.)
   az euroérme-kibocsátás mennyiségének engedélyezésére vonatkozó eljárási keretről szóló (EU) 2015/2332 határozat módosításáról (EKB/2017/41)
   AZ EURÓPAI KÖZPONTI BANK KORMÁNYZÓTANÁCSA,
   tekintettel az Európai Unió működéséről szóló szerződésre és különösen annak 128. cikke (2) bekezdésére,
   tekintettel a Központi Bankok Európai Rendszere és az Európai Központi Bank Alapokmányára és különösen annak 12.1. cikkére,
   mivel:

               (1)

               Az (EU) 2015/2332 határozat (EKB/2015/43) (1) az euroérme-kibocsátás mennyiségének engedélyezésére vonatkozó eljárási kerethez kapcsolódó szabályokat határoz meg.

               (2)

               A Kormányzótanács véleménye szerint az azon tagállamok, amelyek pénzneme az euro, által benyújtott, az érmekibocsátás mennyiségének engedélyezése iránti éves, valamint eseti kérelmekre vonatkozó határozathozatali hatáskört az Igazgatóságra kell ruházni azokban az esetekben, amikor nincs szükség az érmekibocsátás kért mennyiségének módosítására.

               (3)

               Amennyiben az Igazgatóság úgy ítéli meg, hogy módosítani kell az érmekibocsátás egy vagy több olyan tagállam, amelynek a pénzneme az euro, által kért mennyiségét, az Igazgatóságnak a szükséges módosításokat bemutató, indokolással ellátott javaslatot kell benyújtania a Kormányzótanácshoz, és a határozat meghozatalára továbbra is a Kormányzótanácsnak kell hatáskörrel rendelkeznie.

               (4)

               Ezért az (EU) 2015/2332 határozatot (EKB/2015/43) ennek megfelelően módosítani kell,

         ELFOGADTA EZT A HATÁROZATOT:
   1. cikk
   Módosítások
   Az (EU) 2015/2332 határozat (EKB/2015/43) a következőképpen módosul:

               1.

               A 2. cikk a következőképpen módosul:

                           a)

                           a (9) bekezdés helyébe a következő szöveg lép:
                           „(9)   Amennyiben az Igazgatóság megállapítja, hogy az évenkénti engedélyezés iránti kérelmek nem teszik szükségessé az érmekibocsátás egyes euroövezeti tagállamok által kért éves mennyiségének módosítását, az Igazgatóság az engedélyezés iránti kérelmek tárgyát képező évet megelőző naptári év vége előtt határozatot hoz az euroövezetre vonatkozóan az érmekibocsátás éves mennyiségének engedélyezéséről.”

                           b)

                           a szöveg a következő (10) bekezdéssel egészül ki:
                           „(10)   Amennyiben az Igazgatóság megállapítja, hogy az érmekibocsátás egy vagy több kérelmező euroövezeti tagállam által kért mennyiségének módosítására van szükség, az Igazgatóság az érintett tagállammal való konzultációt követően a szükséges módosításokat bemutató, indokolással ellátott javaslatot terjeszt a Kormányzótanács elé. Az ilyen esetekben a Kormányzótanács indokolatlan késedelem nélkül határozatot hoz az euroövezetre vonatkozóan az érmekibocsátás éves mennyiségének engedélyezéséről.”

               2.

               A 3. cikk a következőképpen módosul:

                           a)

                           a (7) bekezdés helyébe a következő szöveg lép:
                           „(7)   Amennyiben az Igazgatóság megállapítja, hogy az érmekibocsátás valamely euroövezeti tagállam által az (5) bekezdés alapján kért további mennyisége nem tesz szükségessé módosítást, az Igazgatóság indokolatlan késedelem nélkül egyedi határozatot hoz az eseti engedélyezés iránti kérelemről.”

                           b)

                           a szöveg a következő (8) bekezdéssel egészül ki:
                           „(8)   Amennyiben az Igazgatóság megállapítja, hogy az érmekibocsátás valamely euroövezeti tagállam által kért további mennyiségének módosítására van szükség, az Igazgatóság a szükséges módosításokat bemutató, indokolással ellátott javaslatot terjeszt a Kormányzótanács elé. Az ilyen esetekben a Kormányzótanács indokolatlan késedelem nélkül egyedi határozatot hoz az eseti engedélyezés iránti kérelemről.”

         2. cikk
   Hatálybalépés
   Ez a határozat a címzettekkel történő közlése napján lép hatályba.
   Ezt a határozatot 2018. január 1-jétől kell alkalmazni.
   3. cikk
   Címzettek
   Ennek a határoznak az euroövezeti tagállamok a címzettjei.

      Kelt Frankfurt am Mainban, 2017. december 8-án.

            az EKB Kormányzótanácsa részéről

            az EKB elnöke

         Mario DRAGHI

      (1)  Az Európai Központi Bank (EU) 2015/2332 határozata (2015. december 4.) az euroérme-kibocsátás mennyiségének engedélyezésére vonatkozó eljárási keretről (EKB/2015/43) (HL L 328., 2015.12.12., 123. o.).


title: Az Európai Parlament és a Tanács (EU) 2018/6 határozata (2017. december 12.) Görögország EGF/2017/003 GR/Attica retail referenciaszámú kérelme nyomán az Európai Globalizációs Alkalmazkodási Alap igénybevételéről

text:
               6.1.2018

               HU

               Az Európai Unió Hivatalos Lapja

               L 3/1

         AZ EURÓPAI PARLAMENT ÉS A TANÁCS (EU) 2018/6 HATÁROZATA
   (2017. december 12.)
   Görögország EGF/2017/003 GR/Attica retail referenciaszámú kérelme nyomán az Európai Globalizációs Alkalmazkodási Alap igénybevételéről
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendeletre (1) és különösen annak 15. cikke (4) bekezdésére,
   tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra (2) és különösen annak 13. pontjára,
   tekintettel az Európai Bizottság javaslatára,
   mivel:

               (1)

               Az Európai Globalizációs Alkalmazkodási Alap (a továbbiakban: EGAA) célja, hogy támogatást nyújtson a globalizáció hatására a világkereskedelemben bekövetkezett fő strukturális változások miatt vagy a globális pénzügyi és gazdasági válság elhúzódása, illetve egy újabb globális pénzügyi és gazdasági válság következtében elbocsátott munkavállalóknak és tevékenységüket megszüntető önálló vállalkozóknak a munkaerőpiacon történő újbóli beilleszkedéshez.

               (2)

               Az EGAA éves maximális összege (2011-es árakon számítva) az 1311/2013/EU, Euratom tanácsi rendelet (3) 12. cikkében meghatározottaknak megfelelően 150 millió EUR.

               (3)

               Görögország 2017. április 13-án az EGAA igénybevételére irányuló kérelmet nyújtott be a következő görögországi régiókban a kiskereskedelmi ágazatban működő kilenc vállalatnál történt elbocsátásokra tekintettel: Attika, Kelet-Makedónia, Trákia, Közép-Makedónia, Nyugat-Makedónia, Thesszália, Epirusz, Nyugat-Görögország, Közép-Görögország, Peloponnészosz, Déli-Égei-szigetek és Kréta. A kérelmet az 1309/2013/EU rendelet 8. cikke (3) bekezdésének megfelelően további információkkal egészítette ki. Az említett kérelem eleget tesz az 1309/2013/EU rendelet 13. cikkében az EGAA-ból folyósított pénzügyi hozzájárulás meghatározására vonatkozóan megállapított követelményeknek.

               (4)

               Az 1309/2013/EU rendelet 4. cikkének (2) bekezdése értelmében Görögország kérelme elfogadható, mivel az elbocsátások súlyos hatással vannak a foglalkoztatásra és a helyi, regionális vagy nemzeti gazdaságra.

               (5)

               Az EGAA-t ezért igénybe kell venni a Görögország által benyújtott kérelem alapján nyújtandó, 2 949 150 EUR összegű pénzügyi hozzájárulás folyósítása érdekében.

               (6)

               Az EGAA igénybevételéhez szükséges idő minimálisra csökkentése érdekében ez a határozat az elfogadásának napjától alkalmazandó,

         ELFOGADTA EZT A HATÁROZATOT:
   1. cikk
   Az Unió 2017-es pénzügyi évre vonatkozó általános költségvetésének keretein belül az Európai Globalizációs Alkalmazkodási Alapból 2 949 150 EUR összeg igénybevételére kerül sor kötelezettségvállalási és kifizetési előirányzatok formájában.
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.
   Ezt a határozatot 2017. december 12-től kell alkalmazni.

      Kelt Brüsszelben, 2017. december 12-én.

            az Európai Parlament részéről

            az elnök

         A. TAJANI

            a Tanács részéről

            az elnök

         K. SIMSON

      (1)  HL L 347., 2013.12.20., 855. o.

      (2)  HL C 373., 2013.12.20., 1. o.

      (3)  A Tanács 1311/2013/EU, Euratom rendelete (2013. december 2.) a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).


title: Az Európai Parlament és a Tanács (EU) 2018/9 határozata (2017. december 12.) a rendkívüli tartalék 2017. évi igénybevételéről szóló, 2016. december 14-i (EU) 2017/344 európai parlamenti és tanácsi határozat módosításáról

text:
               6.1.2018

               HU

               Az Európai Unió Hivatalos Lapja

               L 3/7

         AZ EURÓPAI PARLAMENT ÉS A TANÁCS (EU) 2018/9 HATÁROZATA
   (2017. december 12.)
   a rendkívüli tartalék 2017. évi igénybevételéről szóló, 2016. december 14-i (EU) 2017/344 európai parlamenti és tanácsi határozat módosításáról
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra (1) és különösen annak 14. pontja második albekezdésére,
   tekintettel az Európai Bizottság javaslatára,
   mivel:

               (1)

               A 1311/2013/EU, Euratom tanácsi rendelet (2) 13. cikke szerint az Unió bruttó nemzeti jövedelmének legfeljebb 0,03 %-át kitevő rendkívüli tartalékot kell képezni.

               (2)

               Az említett rendelet 6. cikkének megfelelően a Bizottság kiszámította a rendkívüli tartalék 2017-re vonatkozó maximális összegét (3).

               (3)

               Az Európai Parlament és a Tanács 2017-ben igénybe vette a rendkívüli tartalékot a kötelezettségvállalások felső határértékeként rögzített 1 906 150 960 EUR összeget meghaladó finanszírozás lehetővé tétele céljából, mely összegből 1 176 030 960 EUR a 3. fejezetet (Biztonság és uniós polgárság) érinti.

               (4)

               A 2018. évi költségvetésben növelni kell a rugalmasságot, ezért a 2017-ben igénybe vett rendkívüli tartalék ellentételezése kiigazításra kerül az 5. fejezet terhére 2018-ban ellentételezendő összeg csökkentése és ennek megfelelő összegű ellentételezésnek az 5. fejezetbe 2020-ban történő bevezetése céljából,

         ELFOGADTA EZT A HATÁROZATOT:
   1. cikk
   A rendkívüli tartalék 2017. évi igénybevételéről szóló, 2016. december 14-i (EU) 2017/344 európai parlamenti és tanácsi határozat (4) 2. cikke a következőképpen módosul:

               a)

               a bevezető mondatban a „2019-es” helyébe „2020-as” lép;

               b)

               a b) pont helyébe a következő szöveg lép:

                           „b)

                           2018: 5. fejezet (Igazgatás): 318 000 000 EUR;”

               c)

               a bekezdés a következő d) ponttal egészül ki:

                           „d)

                           2020: 5. fejezet (Igazgatás): 252 000 000 EUR.”

         2. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2017. december 12-én.

            az Európai Parlament részéről

            az elnök

         A. TAJANI

            a Tanács részéről

            az elnök

         K. SIMSON

      (1)  HL C 373., 2013.12.20., 1. o.

      (2)  A Tanács 1311/2013/EU, Euratom rendelete (2013. december 2.) a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).

      (3)  A Bizottság közleménye (2016. június 30.) a Tanácsnak és az Európai Parlamentnek – A pénzügyi keret 2017-re vonatkozó technikai kiigazítása a GNI alakulásának megfelelően (COM(2016)0311).

      (4)  HL L 50., 2017.2.28., 57. o.


title: Az Európai Parlament és a Tanács (EU) 2018/8 határozata (2017. december 12.) a Rugalmassági Eszköznek a migráció, a menekültáradat és a biztonsági fenyegetések jelenlegi kihívásainak kezelésére szolgáló azonnali költségvetési intézkedések finanszírozása céljából történő igénybevételéről

text:
               6.1.2018

               HU

               Az Európai Unió Hivatalos Lapja

               L 3/5

         AZ EURÓPAI PARLAMENT ÉS A TANÁCS (EU) 2018/8 HATÁROZATA
   (2017. december 12.)
   a Rugalmassági Eszköznek a migráció, a menekültáradat és a biztonsági fenyegetések jelenlegi kihívásainak kezelésére szolgáló azonnali költségvetési intézkedések finanszírozása céljából történő igénybevételéről
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra (1) és különösen annak 12. pontjára,
   tekintettel az Európai Bizottság javaslatára,
   mivel:

               (1)

               A Rugalmassági Eszköz arra szolgál, hogy az adott pénzügyi évben fedezze azon pontosan meghatározott kiadásokat, amelyeket egy vagy több más fejezet felső határán belül nem lehetne finanszírozni.

               (2)

               Az 1311/2013/EU, Euratom tanácsi rendelet (2) 11. cikkének értelmében a Rugalmassági Eszköz céljára rendelkezésre álló éves összeg felső határa (2011-es árakon) 600 000 000 EUR.

               (3)

               A migráció, a menekültáradat és a biztonsági fenyegetések jelenlegi kihívásainak kezelése érdekében jelentős további összegeket kell igénybe venni sürgősen ezen intézkedések finanszírozása céljából.

               (4)

               Miután a Bizottság megvizsgálta a 3. fejezet (Biztonság és uniós polgárság) kiadási felső határán belül az előirányzatok átcsoportosításának valamennyi lehetőségét, igénybe kell venni a Rugalmassági Eszközt annak érdekében, hogy a migráció, a menekültügy és a biztonság területén való intézkedések finanszírozására az Unió 2018-as pénzügyi évre vonatkozó általános költségvetésében rendelkezésre álló finanszírozást a 3. fejezet felső határán felül 837 241 199 EUR összeggel ki lehessen egészíteni. Ez az összeg magában foglalja az Európai Unió Szolidaritási Alapja és az Európai Globalizációs Alkalmazkodási Alap korábbi években megszűnt összegeit, amelyeket az 1311/2013/EU, Euratom rendelet 11. cikke (1) bekezdésének második albekezdésével összhangban rendelkezésre kell bocsátani a Rugalmassági Eszköz számára.

               (5)

               A várható kifizetési profil alapján a Rugalmassági Eszköz igénybevételének megfelelő kifizetési előirányzatokat több pénzügyi évre kell elosztani.

               (6)

               A pénzeszközök mielőbbi felhasználásának lehetővé tétele érdekében indokolt, hogy ez a határozat a 2018-as pénzügyi év kezdetétől legyen alkalmazandó,

         ELFOGADTA EZT A HATÁROZATOT:
   1. cikk
   (1)   Az Unió 2018-as pénzügyi évre vonatkozó általános költségvetésének keretein belül a Rugalmassági Eszközből 837 241 199 EUR összeg igénybevételére kerül sor kötelezettségvállalási előirányzatok formájában a 3. fejezetben (Biztonság és uniós polgárság).
   Az első albekezdésben említett összeget a migráció, a menekültáradat és a biztonsági fenyegetések jelenlegi kihívásainak kezelésére szolgáló intézkedések finanszírozásának céljára kell felhasználni.
   (2)   A várható kifizetési profil alapján a Rugalmassági Eszköz igénybevételének megfelelő kifizetési előirányzatok felosztása a becslések szerint a következőképpen alakul:

               a)

               464 039 631 EUR 2018-ban;

               b)

               212 683 883 EUR 2019-ben;

               c)

               126 354 910 EUR 2020-ban;

               d)

               34 162 775 EUR 2021-ben.

         Az egyes pénzügyi évekre vonatkozó kifizetési előirányzatok konkrét összegét az éves költségvetési eljárásnak megfelelően kell engedélyezni.
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.
   Ezt a határozatot 2018. január 1-jétől kell alkalmazni.

      Kelt Brüsszelben, 2017. december 12-én.

            az Európai Parlament részéről

            az elnök

         A. TAJANI

            a Tanács részéről

            az elnök

         K. SIMSON

      (1)  HL C 373., 2013.12.20., 1. o.

      (2)  A Tanács 1311/2013/EU, Euratom rendelete (2013. december 2.) a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).